तो इस प्रकार मानव रक्त के व्यवहार से जुड़ी जबर्दस्त पहेली को सुलझाया गया। लैंडश्टाइनर के बाद के दौर वाले वैज्ञानिक इस कमाल की खोज को और बेहतर बनाते गए जिससे इस बात के प्रति बेहतर समझ हासिल हुई कि इंसान का शरीर किस तरह काम करता है। दुनिया इस सिलसिले में ऑस्ट्रियाई मूल के कार्ल लैंडश्टाइनर की आभारी है जो बाद में अमरीका में जा कर बस गए थे। अपने काम से आधिकारिक रूप से सेवानिवृत्त होने के काफी समय बाद तक भी वे सूक्ष्मदर्शी से शोध करके उन तमाम चीजों को नोट करते रहते थे जो अध्ययन के दौरान उन्हें पता चलती थी।